stanford-oval/wikipedia huggingface dataset:
אנתוני אנדרסון
קריירת משחק

אנדרסון השתתף לראשונה בסרט קולנוע ב-1999 כשהופיע בדרמה הקומית "מאסר עולם".
בשנת 2000 הופיע בתפקידים קומיים בתור ג'מאל בנו של השוטר צ'ארלי בעל פיצול האישיות (ג'ים קארי) בסרט "אני, עצמי ואיירין", בתור המאבטח הלא יוצלח נולאן בסרט "ביג מאמא" ובתור מוריס חייל בכיר בכנופיה של איזאק אודי והשומר האישי של בתו טריש (אליה) בסרט הפעולה "רומיאו חייב למות". וכן גילם תפקיד משני בסרט האימה "אגדה עירונית 2".
במאי סרטי הפעולה אנז'יי בארטוייאק שליהק אותו לסרטו "רומיאו חייב למות", בחר בו גם בשני סרטי הפעולה שלו "בשם החוק" בדמותו של טי. קיי עוזרו של סוחר הסמים לאטרל ווקר (DMX) ו-"2 צעדים למוות" בדמותו של טומי.
ב-2002 שיחק בדרמה הקומית "המספרה" וגילם את הגנב ג'יי די אשר מחפש בכל מהלך הסרט דרך לפתוח את הכספומט אותו גנב.
הופעותיו הקומיות ב-2003 כללו את מארגן קרבות הראפ מאהליק בפרודיה "מת לצעוק 3" על דמותו של "פיוצ'ר" מהדרמה המוזיקלית "8 מייל", פי ג'יי שחקן המתחפש בתשלום לגאנגסטר בקומדיה "המבוקשים של מאליבו" ולואיס בוקר בקומדיית הפשע "קנגורו ג'ק".
הופיע בתפקיד דרמטי בדרמת הפשע "מלחמות הראפ" בו גילם את דמותו של קי טכנאי קול מצליח שעוזר לחברו העבריין די ג'יי (טרנס הווארד) לפרוץ בתחילת דרכו כראפר.
ב-2006 הופיע במותחן הפשע של מרטין סקורסזה "השתולים" בדמותו של בראון בלש ביחידת החקירות המיוחדת של משטרת בוסטון וחברו להכשרה המשטרתית של בילי קוסטיגן (לאונרדו דיקפריו).
ב-2007 שיחק בתפקיד קטן בעיבוד של מייקל ביי לסדרת האנימציה היפנית "רובוטריקים" בתור גלן וויטמן האקר מחשבים שמפצח את שפת הרובוטים.
חזר לאחר שלוש שנות היעדרות קולנועית ב-2010 לתפקיד משני בקומדיה "תוכנית גיבוי".
אנדרסון השתתף גם בסדרות הטלוויזיה "המגן" בה הופיע ב-15 פרקים בתור אנטון מיטצ'ל ו"חוק וסדר" אליה הצטרף בעונה ה-19 של הסדרה בדמותו של הבלש קווין ברנארד. אנדרסון חזר לגלם את דמותו של הבלש קווין ברנרד בעונתה ה-21 של התכנית בשנת 2022, אך פרש בסופה.
ב-2003 יצר אנדרסון את הסיטקום "הכל על האנדרסונים" אודות חייו הפרטיים.
בשנת 2023 שיחק בתפקיד קטן בסרט הקומדיה הרומנטית "איזה אנשים" שהוקרן באולמות קולנוע נבחרים ולאחר שבוע ב-27 בינואר שוחרר בנטפליקס.
ב-2024, הנחה את טקס פרס אמי לבידור בפריים טיים ה-75, בהשתתפות אימו שתפקידה היה לעצור נאומים ארוכים של זוכי הפרסים.
חיים אישיים

אנדרסון התחתן ב-1995 עם חברתו לספסל הלימודים אלבינה סטיוארט, לזוג בת ובן ביחד.
ב-28 ביולי 2004 הואשם אנדרסון באונס בנסיבות מחמירות כאשר משטרת מחוז שלבי במדינת טנסי טענה כי פיתה אישה להיכנס לקרוואן ההפקות בו שהה בעת צילומי הסרט "מלחמות הראפ" בממפיס. לטענת משרד השריף של המחוז אנדרסון ואדם נוסף בשם ויין ווית'רספון תקפו ניצבת על סט הצילומים.
בהצהרה שמסרה למשטרה אמרה האישה כי ווית'רספון הוריד את בגדיה בברוטליות בתוך הקרוואן ואנדרסון ששהה באותו העת ברכב היה שותף מלא למעשה הזימה. האישה המשיכה לטעון בתלונה שהגישה שהשניים נגעו בה וצילמו אותה בעירום, עד שהעיד לטובת הבחורה אמר לשוטרים ששמע את האישה זועקת וראה אותה פורצת בכוח את דלת הקרוואן. בסופו של הדבר התביעה נגד אנדרסון נפלה בשל טיעוניה המוזרים והלא עקביים של התביעה, כך לטענת שופט הפרשה אנטוני ג'ונסון.
ב-16 בספטמבר 2004 הוגשה תביעה על סך 900 אלף דולרים כנגד אנדרסון וחברת "האחים וורנר" על ידי אשה נוספת אשר טענה כי אנדרסון אחז באיבר מינה והטריד אותה מינית בחדר ההלבשה של תוכניתו "הכל על האנדרסונים".
פילמוגרפיה נבחרת > קולנוע

ליברטי הייטס (1999)
מאסר עולם (1999)
טריפין (2000)
רומיאו חייב למות (2000)
ביג מאמא (2000)
אני, עצמי ואיירין (2000)
אגדה עירונית 2 (2000)
ספוט (2001)
בשם החוק (2001)
ממלכת שמיים (2001)
משחק לשניים (2001)
המספרה (2002)
קנגורו ג'ק (2003)
2 צעדים למוות (2003)
המבוקשים של מאליבו (2003)
מת לצעוק 3 (2003)
הריונות לגבות (2004)
סוכן סמוי קודי בנקס 2 (2004)
הרולד וקומר משתוללים באמריקה (2004)
חטיפה לא מתוכננת (2005)
מלחמות הראפ (2005)
כיפה אדומה-הסיפור האמיתי (2005)
מת לצעוק 4 (2006)
האחרון שעומד (2006)
ארתור והמינימונים (2006) - דיבוב
השתולים (2006)
רובוטריקים (2007)
תוכנית גיבוי (2010)
הצעקה 4 (2011)
עזים (2012)
The Power of Few‏ (2013)
The Town That Dreaded Sundown‏ (2014)
רובוט לוהט (2016)
פרדיננד (2017)
פשע בעיירה קטנה (2017)
פעימות (2019)
איזה אנשים (2023)
G20 ‏ (2025)
פילמוגרפיה נבחרת > טלוויזיה

זמן בילויים (1998-1996)
All About the Andersons‏ (2004-2003)
עד המוות (2007-2006)
קיי-וויל (2007)
חוק וסדר (2010-2008)
בחורים עם ילדים (2013-2012)
שחור-כזה (2014-הווה)
בלייז ומכוניות הענק (2018-2015) - דיבוב
ריצ'י ריץ' (2016)
דוק רופאת צעצועים (2016) - דיבוב
בוגרת-כזה (2018)
מעורבת-כזה (2019)
אברהם יעקב הורוביץ

| --- | --- |
אין תמונה חופשית
 לידה:  ~1864 תרכ"ד סאסוב, אוקראינה 
 נרצח:  28 באוגוסט 1942 ט"ו באלול תש"ב פרוביז'נה, אוקראינה 
 תקופת הפעילות:  ? – 28 באוגוסט 1942 
 צאצאים:  מרדכי אריה הורוביץ 
 
הרב אברהם יעקב הלוי הורוביץ (תרכ"ד, ~1864 - ט"ו באלול תש"ב, אוגוסט 1942) היה רב העיר פרוביז'נה, ולזמן קצר עמד בראש ישיבת חכמי לובלין. נספה בשואה.
ביוגרפיה > ראשית חייו, סאסוב

נולד בסאסוב לרבי שמואל, מתלמידיו של רבי מרדכי מהוסיאטין, ולסאסיא. שנתיים אחרי הולדתו, נפטר אביו. אמו השקיעה בחינוכו ושלחה אותו ללמוד אצל מלמדים, אך לאחר שנים ספורות עזב את מלמדיו והחל ללמוד בכוחות עצמו בבית המדרש אשר בעיירה. באותה תקופה היה סבו, אבי אמו לוקח אותו מדי פעם לרבי יהושע רוקח מבעלז. לאחר מספר שנים במקום, יצא לעבר בויסק, שם למד תורה מפי רבי זלקא ווינריב, ותקופה היה בברודי, שם למד מפי הרב יעקב אביגדור.
בשנת תר"ם לערך נישא לגיטל שיינדל, בתו של מרדכי שליט, בנו של רב העיירה סאסוב. שליט התחייב לתת סכום נכבד כנדוניה ולפרנס את הזוג הצעיר כדי שיוכל לשבת וללמוד, אך מת עוד לפני החתונה. אשתו התחייבה למלא את כל צורכי הזוג הצעיר, כהבטחת בעלה. בסאסוב ישב ולמד, וסירב לענות על שאלות הלכתיות, בהפנותו את השואלים אל הדיין המקומי.	
מתקופה לתקופה היה שומר על קשר עם חסידות בעלז ומגיע לראות את פני רבו, רבי יהושע. אך שם היה יושב ולומד בקרן פינה מבלי להתערב עם הבריות. בשנת תרמ"ז, כאשר נקרא להתגייס נסע לברז'ן, שם ישב בביתו של רבי שלום מרדכי שבדרון (המהרש"ם מברז'אן), שאותו הכיר מחליפות מכתבים שהיו מנהלים. באותה התקופה היה צריך הרב מברז'אן לצאת מביתו לתקופה. היות שהרב מברז'אן הכיר את אורחו, ביקש מהרב הורוביץ שישב יחד עם חתנו, רבי שמעון באב"ד, ויורו הלכות לשואלים בזמן שהותו מחוץ לעיר. כאשר חזר, דרש הרב מברז'אן מהרב הורוביץ שיסכים לקבל סמיכה, והלה הסכים.	
כאשר נסמך על ידי הרב מברז'אן, התפרסם הדבר בבלז, כאשר הרב מברז'ן הרבה לשבח את הרב הורוביץ, עד שהגיעה אליו הצעה לכהן ברבנות סאסוב. מטעמי שררה ומחלוקת הוא נמנע מלקחת רבנות זו על עצמו.	
בחודש אב תרמ"ז, פרצה שרפה בסאסוב. בין החפצים שנשרפו הייתה ספרייה שלימה של ספרים שלו, וכתבים שכתב. אירוע זה השפיע עליו בצורה קשה, והוא נפל למשכב תקופה. נוסף על כך, חמותו איבדה את כל רכושה בדליקה, ומשפחתו נותרה חסרת אמצעים.
ביוגרפיה > פרוביז'נה

באחת השבתות, נזדמן רבי שלמה מסאסוב לפרוביז'נה. תפקיד הרב המקומי לא היה מאויש, ורבי שלמה הציע לפרנסי העיירה את הרב הורוביץ. פרנסי העיירה שמעו את ההצעה, אך מפאת המרחק השורר בין העיירות הדבר לא יצא אל הפועל. כאשר גיסו של הרב הורוביץ המתגורר בטרבובליה הסמוכה לפרובז'נו שמע את ההצעה, הזמין את הרב הורוביץ אליו כדי שיהיה אפשר לדון בעניין. לאחר התלבטות, נסע הרב הורוביץ לגיסו. כאשר שמעו תושבי העיירה על דבר בואו הזמינו אותו אליהם לשבת. לאחר השבת מונה על ידי הקהילה לרב, למרות התנגדות פנימית של כמה מהחסידים על רקע סכסוך קיים בקהילה, התנגדות שפחתה עם הזמן עד שנעלמה לחלוטין.	
בפרוביז'נה כיהן כרב הקהילה, תוך שדאג לצרכיה הרוחניים של העיר, ושם התפרסם שמו כתלמיד חכם. נשלחו אליו שאלות, אך הוא סירב להוציאן לאור, בנימוקים שאין זמנו פנוי לזה, וכי הוא מפחד שמא יצטרך לחזור בו. לאחר הפצרות רבות הוציא חלק זעיר מתשובותיו בספר שו"ת "צור יעקב". סמוך לפרוץ מלחמת העולם השנייה מסר לדפוס את החלק השני, אך בעקבות המלחמה הדבר לא יצא לפועל. לאחר שנים הוציא בנו את מה שהצליח להציל מהחלק השני.
ביוגרפיה > ישיבת חכמי לובלין

לאחר פטירתו של רבי מאיר שפירא, מונה לראש ישיבה בישיבת חכמי לובלין. לאחר כשלושה חודשים וחצי (ל"ג בעומר - תחילת חודש אלול תרצ"ד) עזב את הישיבה, בנמקו כי קשה עליו הדבר לענות תשובה לשואלים ולעמוד בראשות ישיבה במקביל. הרב יצחק פלקסר תיאר את זמן שהותו בישיבה: ”הרב דפרוז'נא היה בעל צורה אצילית... בשיעורים שלו השמיע חידושי תורה מחודדים וגילה בקיאות נדירה בכל הש"ס והפוסקים... מכיוון שלא האריכו ימי כהונתו בתורת ר"מ דיח"ל ממילא לא כבש בה מסילה חדשה בשיטת הלימודים”. לאחר שעזב את הישיבה שב לפרובוז'נה.
ביוגרפיה > במלחמת העולם השנייה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתחילת הכיבוש הגרמני של אזור העיירה במהלך מבצע ברברוסה, בקיץ 1941, הובאו לעיירה מספר מגורשים יהודים מהוסיאטין, ומספר היהודים בעיירה הגיע לכ-1,630. ביום ט"ו באלול תש"ב, מת מדום לב. כשבועיים לאחר מיתתו נשלחו כל בני משפחתו למחנה ההשמדה בלז'ץ.
צאצאיו

בנו, רבי מרדכי אריה (נפטר בכ"ב בשבט תשכ"ב) כיהן כרבה של בנילה (אנ'), מחוז צ'רנוביץ. עלה לארץ ישראל בסוף ימיו.
חמש בנותיו נספו בשואה יחד עם ילדיהן ובעליהן.
לקריאה נוספת

אלה אזכרה, כרך א, ניו יורק תשט"ז, עמ' 34–39
ישראל יעקב קלפהולץ, 'רבי אברהם יעקב הלוי הורוביץ אב"ד פרוביזנא', בתוך: גדולי חסידי בעלז, כרך א, בני ברק תשל"ד, עמ' קפז-רכ
אהרן סורסקי, מרביצי תורה מעולם החסידות, כרך ה, בני ברק תשמ"ח, עמ' קצא-רח
הערות שוליים

↑  מוזכר בכתבי הרב שלמה קלוגר כ"הרב מפודקאמין"
↑  לדברי סורסקי - תרמ"א; לדברי בנו, מרדכי אריה - תרל"ט
↑  יח"ל - ראשי תיבות נפוצים של ישיבת חכמי לובלין
סמירה ורה-קרוז

| --- | --- |
אין תמונה חופשית
 לידה:  11 בספטמבר 1990 (בת 34) מינדלו, כף ורדה 
 שם לידה:  Samira Nandi Marques Vera-Cruz Pinto 
 מדינה:  כף ורדה 
 השכלה:  האוניברסיטה האמריקאית בפריז 
 תקופת הפעילות:  מ-2016 
 
סמירה ורה-קרוז (בפורטוגזית: Samira Nandi Marques Vera-Cruz Pinto, נולדה ב-11 בספטמבר 1990) היא במאית, מפיקה, עורכת, ותסריטאית קולנוע מכף ורדה.
הבכורה שלה כבמאית הייתה בסרט הקצר "Buska Santu" ב-2016, איתו השתתפה בפסטיבלי הקולנוע של כף ורדה (CVIFF) והפסטיבל הבינלאומי סינמה פלאטו.
ביוגרפיה

ורה-קרוז נולדה בעיר מינדלו שבכף ורדה, להורים ורדיאנים ואנגולים. היא ביטאה בגיל צעיר רצון לכתוב וליצור. בטרם ידעה לכתוב, היא יצרה סדרת קומיקס, וביקשה מאמה לכתוב את הנרטיב.
היא גדלה בין הערים Mindelo, פראיה, מינדלו וליסבון.
היא השלימה תואר בלימודי קולנוע, עם התמקדות בתקשורת עולמית, באוניברסיטה האמריקאית בפריז ב-2013.
היא התחילה את הקריירה שלה כעיתונאית בסוכנות הצילום של כף ורדה (ACI), ומאוחר יותר עבדה כמנהלת קשרי לקוחות ב-Greenstudio, בעיר פראיה, שבאי סנטיאגו.
היא עברה לאנגולה בתחילת 2014, שם עבדה כמפיקה באולפני Muxima Filmes שבלואנדה.
כשחזרה ב-2016 לכף ורדה, המשיכה לעבוד כמפיקה בחברת ההפקה Kriolscope, שם ביימה את הסרט הראשון שלה - "Buska Santu" - בתמיכת החברה.
בחודש נובמבר 2016, היא הקימה חברת הפקות משלה, "פאראלקס הפקות".
פילמוגרפיה

Buska Santu ‏(2016)
Hora di Bai ‏(2017)
Sukuru ‏(2017)
הערות שוליים

↑  כף ורדה מחזיק את VII מהדורה של פסטיבל הסרטים הבינלאומי, https://africa21digital.com/2016/10/13/cabo-verde-realiza-vii-edicao-de-festival-internacional-de-cinema/ אוקטובר 13, 2016
↑  Festival Internacional de Cinema “Plateau” sem vertente competitiva este ano, http://www.asemana.publ.cv/spip.php?article122010, ב-23 בנובמבר 2016
↑  האוניברסיטה האמריקנית של פריז, https://www.aup.edu
↑  "Realizadora Samira Vera-Cruz estreia com o filme "Buska Santo"".(הקישור אינו פעיל)
↑  "Concurso de curtas-metragens da celebração dos 25 anos do programa PALOP-TL/UE – 2017".
קורנד ביף

| --- | --- |

 
 מאכלים
 סוג:  מזון, בשר בקר, אוכל משומר 
 מוצא:  אירלנד 
 מרכיבים עיקריים:  בשר בקר 
 
סנדוויץ' בשר כבוש (קורנביף), המוגש בקרנגי דלי.
קוֹרנְד בּיף (באנגלית: Corned beef) הוא מאכל נפוץ במטבח האמריקאי. מאכל זה מורכב מבשר שעובר כבישה במלח, ולרוב נפרס לפרוסות דקות. הניטרט שבתמלחת משווה לבשר מראה אדום עז גם לאחר שבושל.
הביטוי "קורנד ביף" מורכב משתי מילים- המילה Beef משמעותה באנגלית בשר בקר, והמילה קורנד מגיעה מהמילה האמריקאית לגרגירי תבלין שלמים, כמו פלפל שחור, הנקרא באנגלית Pepper corns, וגרגירי מלח גסים, הנקראים לפעמים Salt corns. שני תבלינים אלה בצורתם הגסה נמצאים בתערובת התמלחת שמשמשת לכבישת הבשר.
מקורו של המאכל באירלנד, והוא מוזכר בכתובים כבר במסמכים מהמאה ה-12. המאכל הגיע לארצות הברית ולקנדה עם המהגרים האירים, והפך למאכל פופולרי בארצות אלה, המסמל את מטבחן המקומי. המאכל נאכל בעיקר ביום פטריק הקדוש. מקורו של המנהג לאכול את המאכל ביום זה, בסוף המאה ה-19. תושבי אירלנד נהגו לאכול ביום פטריק הקדוש צלי בשר חזיר. מאחר שבשר זה היה יקר בארצות הברית, ובשל מעמדם הכלכלי הנמוך של המהגרים, הם החליפו את בשר החזיר בבשר בקר, ובישול המאכל הושפע מהמטבח היהודי של המהגרים היהודים ממזרח אירופה אשר גרו בשכנות אליהם בעיר ניו יורק.
בארצות הברית נאכל הקורנד ביף בארוחות מזנון ומוגש במעדניות כחלק מכריך רובן, שנחשב לאחד הסמלים הן של המטבח היהודי בארצות הברית והן של העיר ניו יורק. ישנה גם גרסה קצוצה המשומרת בקופסאות שימורים, עליה מבוסס הלוף הישראלי. גרסה זו נקראת בארצות הברית בּוּלי בּיף, אך בממלכה המאוחדת דווקא גרסה זו נקראת קורנד ביף והגרסה השלמה והלא משומרת נקראת בשר מומלח, או Salt beef.
הערות שוליים

↑  מקורו של הקורנביף
קורנביף כשר באתר נקניק קצבים
מתכון באתר אכול ושאטו
מתכון באתר מאקו
מתכון לקורנביף, מאתר Cooks
פנחס טברסקי

רבי פנחס טברסקי מאוסטילה (ר' פיניע'לע אוסטילער, תר"מ, 1880 – י"ז באייר תש"ג, מאי 1943) היה אדמו"ר חסידי משושלת רחמסטריווקא. בשונה משאר אדמו"רי השושלת זכה לפרסום רב, והיה מהאדמו"רים הבולטים בגליציה המזרחית ערב מלחמת העולם השנייה. נרצח בשואה.
ביוגרפיה

בנו של הרב מרדכי טברסקי מרחמסטריווקא. בילדותו מיעט בדיבורו והתמיד בלימודו. נישא לחנה רחל בתו של קרוב משפחתו רבי ישכר דב רוקח מבעלז. הוא התגורר במשך 30 שנה בחצר חמיו, והיה לתלמידו. בזמן מלחמת העולם הראשונה נדד יחד עם חמיו לרצפרט, מונקאטש והולושיץ.
לאחר פטירת חמיו בשנת תרפ"ז החל לכהן ברבנות באוסטילה. בשנת תרצ"ב החל לכהן ברבנות בפשמישל שם נסעו אליו אלפי חסידים, בהם חסידי בעלז. הוא נהג בקירוב ואהבה עם החסידים. בתקופה זו התקרב לאגודת ישראל.
על אף היותו תלמידו של חמיו, נהג בדרך רחמסטריווקא-צ'רנוביל. הוא הסתגף רבות, ונהג לצום לעיתים משבת לשבת. הוא התנהג בנקיות ובאיפוק.
עם כניסת הנאצים לפולין נמלט לבוש כיהודי פשוט והתיישב בסמבור שהייתה בשטח הכיבוש הרוסי. הוא המשיך להתנהג באדמו"רות וסייע ליהודים. לאחר שנתיים וחצי משפחתו נרצחה ביער סמבור והוא נרצח במחנה ההשמדה בלז'ץ. בת אחת נותרה, טראני אשת רבי יעקב יוסף טברסקי מסקווירא.
מכון "משכנות יעקב" של חסידות סקווירא, ליקט את דברי תורתו בספר "שארית לפנחס".
ילדיו

הרב ישעיה משולם זושא, חתן דודו רבי אהרן רוקח מבעלז
הרב יוחנן, חתן רבי חיים צבי טייטלבוים מסיגט
הרב דוד, חתן רבי נפתלי טייטלבוים מנירבטור
הרב זאב וולף, חתן רבי יהושע הלברשטאם מדולינה
הרב אלכסנדר מאיר, חתן קרוב משפחתו רבי שלום רוקח מלובטשוב-וואלברום
הרב יצחק, נחשב לחסיד ולתלמיד חכם ואף התכתב עם הרב יוסף רוזין. נלקח לחתן על ידי ראב"ד לינסק רבי יעקב הורוביץ, אך לא זכה להינשא
טראני אשת הרב יעקב יוסף מסקווירא. נודעה כרבנית חשובה, בעלת חסד ופקחית. סבה רבי ישכר דב מבעלזא אמר עליה שחסר לה רק "קולפיק" (כובע אדמו"רי).
הנערה בתיה רוחמה
לקריאה נוספת

יצחק אלפסי, אנציקלופדיה לחסידות - אישים, בערכו.
שארית לפנחס, חלק התולדות.
הערות שוליים

↑  משוער.
↑  רבי ישכר דב היה חתנו של רבי זושא מצ'רנוביל, בן דודו של אביו.
↑  (נחלת יעקב יהושע, גיליון ש"ג, בלק ה"תשעח)
| --- | --- |
בקרת זהויות :  NLI: 987007382902305171  LCCN: nr95024854  VIAF: 26954516   WorldCat (עם VIAF): 26954516
שמואל שלמה ליינר

רבי שמואל שלמה ליינר (י"ח בשבט תרס"ט, 9 בפברואר 1909 – סיוון תש"ב, מאי 1942) היה האדמו"ר החמישי לשושלת חסידות איזביצא ראדזין. נרצח בשואה.
לפני השואה

נולד לרבי מרדכי יוסף אלעזר ליינר מראדזין בעל ה"תפארת יוסף" וכבר בינקותו נודע כעילוי. הוא למד אצל אביו ונישא לבתו של רבי יוסף קאליש, הרבי מאמשינוב במרחשון תרפ"ח. אחרי החתונה הוא היה סמוך על שולחן חותנו עד פטירת אביו בשנת תרפ"ט (1929), אז הוכתר לאחר הפצרות רבות של חסידיו כאדמו"ר מראדזין. בתחילה מילא את מקום אביו בוורשה. אולם בשנת תרצ"ד העביר את החצר לראדזין בגלל סלידתו מפוליטיקה ומחיי העיר הגדולה. בראדזין הוא הקים את ישיבת "סוד ישרים", שנחשבה לאחת מהישיבות המובחרות של חסידות פולין ולמדו בה כמאתיים בחורים. נודע במסירותו הרבה לתלמידיו ובדאגה גם לצרכיהם החומריים. עם ייסוד הישיבה מינה את גיסו וממלא מקומו, האדמו"ר אברהם ישכר אנגלרד מראדזין, לנשיא הישיבה. עם הזמן, פתח רבי אברהם ישכר עוד שבעה סניפים בעיירות שונות, בשליחות גיסו האדמו"ר. רבי שמואל שלמה נדד לערים רחוקות בפולין כדי לייסד תלמודי תורה ובתי ספר של "בית יעקב". הוא נהג לבקר בשטיבלים של החסידות בכל אתר ואתר כדי לפגוש את החסידים במקומות מגוריהם. הוא הגה תוכנית כללית לחיזוק החינוך התורני בפולין, אך זו לא יצאה אל הפועל עקב פרוץ מלחמת העולם השנייה.
הפיץ את הרעיון של סבו, רבי גרשון חנוך הניך ליינר בעניין החזרת פתיל התכלת לציצית.
בימי השואה

שבועיים לפני פרוץ המלחמה סגר את ישיבתו ושלח את התלמידים לבתיהם, מחשש לגורלם. חדרי הישיבה שימשו מקלט לפליטים. בשלב מסוים הוא נמלט לוולודבה, בה פעל לשכנע שהגרמנים אינם שולחים את היהודים לעבודה, אלא להשמדה. הוא תקף את היודנרט על שיתוף הפעולה עם הגרמנים והתנגד למסירת שמות של יהודים לגרמנים. הוא קרא ליהודים לברוח ליערות ולהילחם בנאצים. הוא ביקש שיצטרפו אליו 50 אנשים לפלוגה שתשרוף את הגטו ותברח ליער, אך לא נענה.
חסידיו ניסו להצילו ושלחו אליו כספים למטרת מילוט אך הוא לא הסכים לעזוב את ולודבה והשתמש בכספים לקבורת יהודים שנזרקו מקרונות הרכבות בדרך למחנות המוות.
יש שתי גרסאות עיקריות על דרך הרצחו, לגרסת "ידיעות" (עיתונה של תנועת "דרור") נורה לאחר שהתגלה, ולפי העתון היידי "פארווערטס" הוא עונה ולאחר מכן נתלה לעיני קהילתו. גופת הרבי נשארה תלויה שלושה ימים עד שכמה יהודים סיכנו עצמם והביאו את גופתו לקבורה. יש גרסה האומרת שהוא הסגיר את עצמו לנאצים לאחר שמשמשו אמר לנאצים שהוא האדמו"ר ונהרג על ידם.
המשורר יצחק קצנלסון כתב עליו את "השיר על הרבי מראדזין" (נכתב במקור ביידיש בשם "דָאס ליד וועגן ראדז'ינער"). בשירו הוא מספר בין השאר שהאדמו"ר הבטיח לאיכרים סכום כסף על כל גופה של יהודי שיביאו לידו, במטרה להביאם לקבר ישראל. כונה "הרבי הלוחם".
בית החסידות שהוקם בבני ברק נקרא על שמו. כמו כן, נקרא על שמו רחוב ביפו.
לקריאה נוספת

מנשה אונגר, אדמו"רים שנספו בשואה, ירושלים תשכ"ט, עמ' 290–292. ככל הנראה הפרק על הרב ליינר נלקח ממאמר שכתב אונגר ופורסם ביהודה לייב מימון, ספר הבעש״ט: מאמרים ומחקרים בתולדות החסידות ומשנתה, מוסד הרב קוק 1960
הרב איסר פרנקל, יחידי סגולה, תל אביב תשמ"ט (הדפסה שביעית)
הרב יצחק לוין (עורך), אלה אזכרה: אוסף תולדות קדושי ת"ש-תש"ה ה' (בעריכת יצחק לווין), ניו יורק תשכ"ג
יצחק קצנלסון, השיר על הרבי מראדזין, בתוך: כתבים אחרונים, עמ' 115–160 (המקור היידי בעמ' 67–112)
אהרן סורסקי, מרביצי תורה מעולם החסידות, חלק חמישי, בני ברק תשמ"ח, עמ' קלג-קנח
הערות שוליים

↑  שרגאי, עמוד 183
↑  שרגאי, עמ' 184
↑  שרגאי, עמ' 174
↑  אהרן סורסקי, פרק מאלף בתולדות החסידות בפולין: ראדזין, בית יעקב, אב תשל"א, עמ' 20, באתר היברובוקס
↑  בבני ברק הונחה אבן הפינה לבית ראדזין, מעריב, 26 באוגוסט 1964
| 0 | 1 | 2 |
| --- | --- | --- |
| הקודם: ר' מרדכי יוסף אלעזר ליינר | האדמו"ר מאיזביצה-ראדזין | הבא: ר' אברהם יששכר אנגלרד |
| --- | --- |
בקרת זהויות :  NLI: 987007291113405171
גדעון אמרי

| --- | --- |

גדעון אמרי ב-2017
 לידה:  12 בספטמבר 1972 (בן 52) וינדזור, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1994 
 מקום לימודים:  אוניברסיטת ויטווטרסראנד  בית הספר רידינג בלו קואט  St John's College  St. John's College, Johannesburg 
 https://demoreel.com/gideon-emery/
 פרופיל ב-IMDb
 
גדעון אמרי (באנגלית: Gideon Emery; נולד ב-12 בספטמבר 1972) הוא שחקן ומדבב אנגלי. הוא ידוע בעיקר בתור דאוקליון מסדרת הטלוויזיה זאב צעיר.
ביוגרפיה

אמרי נולד ב-1972 בוינדזור שבברקשייר, אנגליה לפאולין, רוכב סוסים ולאשטון, יועץ ניהולי ולו שני אחים למחצה. בגיל 4, משפחתו עברה ליוהנסבורג, דרום אפריקה. במהלך התיכון הוא חזר לאנגליה ולמד לזמן קצר בבית הספר Reading Blue Coat בברקשייר, כאשר את לימודי המשחק שלו הוא פיתח בסנט ג'ון קולג' ביוהנסבורג בו הוא החל להופיע במחזות כמו במחזמר א.ה.מ. פינאפור מאת גילברט וסאליבן, עליו זכה לשבחים רווחים.
הוא החל לשחק בבית הספר לדרמה בו הופיע בפנטומימות לכבוד חג המולד בה הוא ביצע מספר תפקידי דיבוב וכן הופיע במופעי סטנד-אפ שונים, מהם הכיר את השחקן ביל פלין (אנ'), אשר הכיר לו את הסוכן שלו.
תפקידיו הראשונים בטלוויזיה היו בסדרות קומיות, שהראשונה בהם היא "1995	Not Quite Friday Night" מ-1995, נוסף על המשכו כשחקן תיאטרון והופעתו בסטנד-אפים והוא ביסס את עצמו כשחקן אופי.
ב-2003 אמרי עבר מדרום אפריקה ללוס אנג'לס, שם שיחק הן בקולנוע ובטלווזיה אך בעיקר כמדבב במשחקי וידאו שונים. וכן הוא קריין יותר מ-50 ספרי שמע. כמו כן הוא מנחה תוכנית פארודית קומית בשם E&N לצד אד נויסביט.
אמרי נודע במיוחד עקב תפקידו בתור האנטגוניסט דאוקליון מסדרת הטלוויזיה המצליחה זאב צעיר משנת 2011, תפקיד עליו חזר בעונות ההמשך.
הוא זכה במספר פרסי השחקן הטוב ביותר על תפקידיו במספר סרטים קטנים, מרביתם על תפקידו בסרט הקצר "Survivor Type" מ-2012.
ביוגרפיה > חיים אישיים

ב-19 באוקטובר 2014, אמרי נישא לשחקנית סתיו וויתרס בסנטה ברברה, קליפורניה והם מתגוררים בלוס אנג'לס עם כלבם. ב-7 באפריל 2018 נולדה בתם המשותפת, מיה מונרו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | Great Soldiers | באוורס |  |
| 2000 | Glory Glory | סיל |  |
| 2007 | בראשית | מאט קולינס |  |
| 2010 | טייקרס | סרגיי |  |
| 2025 | G20 | וורן פקסטון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | Not Quite Friday Night | שונות |  |
| 2005 | גבירתי הנשיא | ג'רד ליונס |  |
| 2007 | 24 | לאון |  |
| 2007 | תשוקות | מקס |  |
| 2008 | CSI: ניו יורק | כריסטופר וקנר |  |
| 2009 | סוכן מחוק | שון גלנן |  |
| 2010 | קאסל | לויד סאונדרס |  |
| 2011 | המנטליסט | אוון מילינג |  |
| 2013 | דם אמיתי | ג'סטין |  |
| 2013 | NCIS | רודולף סטלין |  |
| 2017-2013 | זאב צעיר | דאוקליון |  |
| 2014 | חסרי בושה | פרופפסור מוס |  |
| 2015 | גרים | דמיאן בארסו |  |
| 2015 | דרדוויל | אנטולי רנסקנהוב |  |
| 2016 | שיקגו PD | וייד מקגרגור |  |
| 2018 | S.W.A.T. | גונאר קייד |  |
| 2019 | צעקה | הקצין ט. ריינולד |  |
| 2019 | שוטרים בדם | דניאל ספירו |  |
| 2020 | הרשימה השחורה | אדוארד לוסייר |  |
| 2023 | Wolf Pack | מלקולם |  |
| 2024 | דרגה סודית (אנ') | הקפטן | דיבוב; פרק: "Unreal Tournament: Xan" |
הערות שוליים

| --- | --- |
בקרת זהויות :  BNE: XX5137094  BnF: cb161988334 (data)  ISNI: 0000 0001 1456 1683  LCCN: no2008189342  MusicBrainz: 74729fe1-40b3-4fd9-9ce0-483f5a37c2a9  VIAF: 120200210   WorldCat (עם VIAF): 120200210
אנטוני סטאר

| --- | --- |

 לידה:  25 באוקטובר 1975 (בן 49) ניו זילנד וולינגטון, ניו זילנד
 מדינה:  ניו זילנד 
 תקופת הפעילות:  מ-1995 
 עיסוק:  שחקן
 יצירות בולטות:  The boys, Outrageous fortune
 פרופיל ב-IMDb
 
אנטוני סטאר (נולד ב-25 באוקטובר 1975) הוא שחקן ניו זילנדי. הוא ידוע בעיקר בזכות תפקידו כהומלנדר בסדרה "The Boys", המבוססת על סדרת קומיקס באותו שם. בניו זילנד, הוא ידוע בעיקר בתפקידו הכפול בתור התאומים וין וג'טרו ווסט בסרט outrageous fortune ובילי נייוווד ב-without a paddle. הוא היה הדמות הראשית, כלוקאס הוד, בסדרה בעלת ארבע העונות, "בנשי".
קריירה

סטאר החל את קריירת המשחק המקצועית שלו בתחילת שנות ה-90 עם חלק קטן ברחוב שורטלנד ותפקידי אורח ב- זינה הנסיכה הלוחמת והרקולס: המסעות המופלאים.משנת-2013 עד שנת 2016,אנטוני סטאר כיכב בסדרת הטלוויזיה, Banshee. זה היה תפקידו הראשון בטלוויזיה האמריקאית. הוא גילם נוכל שהיה לשעבר אלמוני, שאחרי 15 שנות מאסר, לוקח על עצמו את זהותו של לוקאס הוד, והופך לשריף החדש של העיירה, בנשי. כאשר הוא מנסה לחדש את הקשר עם אהובתו לשעבר, אנסטסיה, שניהם לומדים שהוא "הפך לגרסה רחוקה (אלימה) של האיש שהיה פעם". העונה הרביעית והאחרונה של התוכנית החלה באפריל 2016. כמו כן, בשנת 2016, סטאר גילם את הדמות הראשית גארט אווטרוון בסדרת הפשע/מסתורין אמריקאן גותי של CBS.
בינואר 2018, הוכרז שסטאר לוהק לתפקיד The Homelander ב- The Boys. העיבוד של אולפני אמזון לספר הקומיקס של גארת' אניס ודריק רוברטסון באותו שם. עונה ראשונה יצאה לאור ביולי 2019 והעונה השנייה יצאה לאור בספטמבר 2020. עונה שלישית יצאה לאור ביוני 2022. בסדרה הוא משחק מול קארל אורבן שגם הוא מניו זילנד. "יש לנו תוכנית אמריקאית עם ניו זילנדי שמגלם פסיכופת גיבור שכולו אמריקאי וניו זילנדי אחר שמשחק אנגלי. זה ערבוב די מוזר", אמר אנטוני סטאר.
חיים אישיים

ב-4 במרץ 2022, דווח כי אנטוני סטאר נעצר באליקנטה, ספרד לאחר שתקף לכאורה שף צעיר בן 21 בפאב המקומי. הוא נידון ל-12 חודשי מאסר על תנאי ושילם פיצויים בסך 5,530 דולר כדי להימנע מהמאסר שהוא קיבל.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | סודות וצללים | גארת' |  |
| 2004 | שיגעון בנהר | בילי נייווד |  |
| 2005 | ההודי המהיר בעולם | ג'ף |  |
| 2006 | מס' 2 | שלי |  |
| 2010 | אחרי המפל | ג'ון דרין |  |
| 2012 | הלוואי שהיית כאן | ג'רמי קינג |  |
| 2019 | גוטרבי | מייק דנקוורת' מקואיד |  |
| 2023 | החוזה | אדי פארקר |  |
| 2023 | רשת של סודות (אנ') | מארק |  |
| 2025 | G20 | רותלדג' |  |
| TBA | The Interpreter |  |  |